Presuda Općeg suda od 14. travnja 2021. – Berebene/EUIPO – Consorzio vino Chianti Classico (GHISU)
(predmet T-201/20)1
(„Žig Europske unije – Postupak povodom prigovora – Prijava figurativnog žiga Europske unije GHISU – Raniji kolektivni nacionalni figurativni žig CHIANTI CLASSICO – Relativni razlog za odbijanje – Članak 8. stavak 5. Uredbe (EZ) br. 207/2009 [koji je postao članak 8. stavak 5. Uredbe (EU) 2017/1001] – Nepošteno iskorištavanje razlikovnog karaktera ili ugleda ranijeg žiga”)
Jezik postupka: talijanski
Stranke
Tužitelj: Berebene Srl (Rim, Italija) (zastupnik: A. Massimiani, odvjetnik)
Tuženik: Ured Europske unije za intelektualno vlasništvo (zastupnik: M. Capostagno, agent)
Druga stranka u postupku pred žalbenim vijećem EUIPO-a, intervenijent u postupku pred Općim sudom: Consorzio vino Chianti Classico (Radda in Chianti, Italija) (zastupnici: S. Corona i F. Corona, odvjetnici)
Predmet
Tužba protiv odluke prvog žalbenog vijeća EUIPO-a od 23. siječnja 2020. (predmet R 592/2019-1), koja se odnosi na postupak povodom prigovora između Consorzio vino Chianti Classico i društva Berebene.
Izreka
Tužba se odbija.
Društvu Berebene Srl nalaže se snošenje troškova.
____________
1     SL C 191, 8. 6. 2020.